Буран (бронеаўтамабіль)

Буран — расійскі шматмэтавы лёгкабраніраваны бронеаўтамабіль, распрацаваны прадпрыемствам «Рида» (раней «Нижегородское авиационное общество»). Ключавой асаблівасцю машыны з’яўляецца модульная канструкцыя бранякорпуса.

 Апісанне 
Асновай сямейства з’яўляецца шасі «Буран CC» (Chassic Cab — «шасі і кабіна»). Гэта паўнапрывадны рамны двухвосевы аўтамабіль, створаны на аснове камерцыйнага грузавіка ГАЗ-3308 «Садко» з дызельным рухавіком ЯМЗ-534 магутнасцю 210 конскіх сіл. Па жаданні заказчыка ўсталёўваецца альбо аўтаматычная, альбо механічная каробка перадач. Масты аснашчаны рысорнай падвескай, а кола дазваляе праехаць 50 км са спушчанай шынай. Корпус і шкленне бронеаўтамабіля абараняюць ад вінтовачных куль і аскепкаў, а экіпаж абаронены ад падрыву 600 гр тратылу. Грузападымальнасць без модуля складае 4 тоны. «Буран» здольны пераадольваць водныя перашкоды глыбінёй 1,2 метра дзякуючы шноркелю. Аўтамабіль можа быць як леварульным, так і праварульным. Браніраванне мае клас STANAG 2.

 Модульная нагрузка 
На «Буран» даступныя да ўсталёўкі 7 модуляў, уключаючы пасажырскія, грузавыя і камбінаваныя. Пасажырскія модулі дазваляюць перавозіць ад 5 да 10 чалавек у кузаве, таксама існуе VIP-мадыфікацыя з павышаным камфортам. Модуль-фургон AMEV дазваляе ператварыць «Буран» у санітарны грузавік з месцамі для 4 насілак і двух пасажыраў. Модуль Cargo робіць з бронеаўтамабіля грузавік з нагрузкай у 10 тон. Бронеаўтамабіль можа пастаўляцца заказчыку з некалькімі модулямі.

 Аператары 
  — бронеаўтамабілі «Буран» мадыфікацыі АРС-6 былі заўважаны на ўзбраенні 141-га спецыяльнага матарызаванага палка падчас бітвы за Марыупаль.
  — вырабляюцца ў розных мадыфікацыях пад назвай «Asilak» з 2019 года. Выкарыстоўваецца як платформа для РСЗА «Флейта»
  — вырабляюцца ў розных мадыфікацыях пад назвай «Лусан» ( — Рысь) на Чарэнцаванскім станкабудаўнічым заводзе з 2021 года.

 Галерэя 

Катэгорыя:Бронеаўтамабілі паводле алфавіта
Катэгорыя:Аўтамабілі 2010-х
Катэгорыя:Бранятэхніка Расіі